c) antaa suosituksia ja tekee päätöksiä liikenneyhteisösopimuksen mukaisesti,

Alueellinen ohjauskomitea on perustettu liikenneyhteisösopimuksen 24 artiklalla. Se vastaa liikenneyhteisösopimuksen hallinnoinnista ja varmistaa sopimuksen asianmukaisen täytäntöönpanon. Tätä varten se antaa suosituksia ja tekee päätöksiä liikenneyhteisösopimuksessa määrätyissä asioissa. Alueellinen ohjauskomitea muun muassa

Albanian tasavalta, Bosnia ja Hertsegovina, Pohjois-Makedonian tasavalta, Kosovo, jäljempänä ’Kosovo’, Montenegro ja Serbian tasavalta ratifioivat liikenneyhteisösopimuksen 1. toukokuuta 2019. Euroopan unioni on liikenneyhteisösopimuksen osapuoli, koska se on hyväksynyt 4. maaliskuuta 2019 neuvoston päätöksen liikenneyhteisön perustamista koskevan sopimuksen tekemisestä. Päätös tuli voimaan 1. toukokuuta 2019.

Tämä ehdotus koskee päätöstä liikenneyhteisön perustamisesta tehdyllä sopimuksella, jäljempänä ’liikenneyhteisösopimus’, perustetussa alueellisessa ohjauskomiteassa Euroopan unionin puolesta otettavasta kannasta, joka koskee kolmea kyseisen komitean suunnittelemaa päätöstä eli päätöstä ohjauskomitean päätöksen N:o 2019/3 muuttamisesta siltä osin kuin on kyse tietyistä hallinto- ja henkilöstösäännöistä sekä etätyötä ja koulutuslisää koskevien sääntöjen sisällyttämisestä liikenneyhteisön henkilöstösääntöihin, päätöstä liikenneyhteisön pysyvän sihteeristön koulutuslisää koskevista säännöistä sekä päätöstä lähetettyjä ja paikalta palkattuja asiantuntijoita koskevista säännöistä.

l) hyväksyy yleiset periaatteet oikeudesta tutustua liikenneyhteisösopimuksella tai sen nojalla perustettujen elinten hallussaan pitämiin asiakirjoihin,

m) hyväksyy vuosikertomukset, jotka esitetään ministerineuvostolle kattavan verkon toteuttamisesta,

n) vahvistaa tiettyjen unionin säädösten osalta aikarajat ja tavat, joiden mukaisesti kaakkoiseurooppalaisten osapuolten on saatettava kyseiset säädökset osaksi kansallista lainsäädäntöään.

Alueellinen ohjauskomitea muodostuu kunkin osapuolen yhdestä edustajasta ja yhdestä varaedustajasta. Kaikki EU:n jäsenvaltiot voivat osallistua tarkkailijoina. Alueellinen ohjauskomitea tekee päätöksensä yksimielisesti.

2.3Talousarvio ja varainhoitosäännöt

Liikenneyhteisön talousarvion osuudet on vahvistettu liikenneyhteisösopimuksen liitteessä V. Unionin osuus on 80 prosenttia talousarviosta, ja loput 20 prosenttia saadaan Länsi-Balkanin osapuolten varoista. Liikenneyhteisön alueellinen ohjauskomitea hyväksyi 29. heinäkuuta 2020 liikenneyhteisöön sovellettavat varainhoitosäännöt ja tilintarkastusmenettelyt. Varainhoitosääntöjen mukaan pysyvän sihteeristön johtaja voi toteuttaa liikenneyhteisön talousarvion liikenneyhteisösopimuksen 36 artiklan mukaisesti.

3.UNIONIN PUOLESTA OTETTAVA KANTA

Se, että alueellinen ohjauskomitea hyväksyy suunnitellut päätökset, on tarpeen liikenneyhteisösopimuksen täytäntöönpanon ja pysyvän sihteeristön asianmukaisen toiminnan kannalta. Koska unioni on liikenneyhteisösopimuksen sopimuspuoli, on tarpeen vahvistaa unionin kanta näihin päätöksiin.

Tässä yhteydessä on syytä muistaa, että liikenneyhteisösopimus on yksi tekijä, jolla voidaan vahvistaa alueellista yhteistyötä Länsi-Balkanin alueen kanssa, kuten selitetään tarkemmin komission ehdotuksessa neuvoston päätökseksi liikenneyhteisösopimuksen allekirjoittamisesta [COM(2017)324 final, väliotsikko ”Yleinen tausta”].

4.OIKEUSPERUSTA

4.1Menettelyllinen oikeusperusta

4.1.1 Periaatteet

Euroopan unionin toiminnasta tehdyn sopimuksen (SEUT) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”. Ilmaisu ’säädökset, joilla on oikeusvaikutuksia’ käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.

4.1.2 Soveltaminen käsillä olevassa asiassa

Alueellinen ohjauskomitea on sopimuksella (liikenneyhteisösopimus) perustettu elin.

Säädökset, jotka alueellisen ohjauskomitean olisi annettava, ovat säädöksiä, joilla on oikeusvaikutuksia. Liikenneyhteisösopimuksen 30 artiklan mukaisesti alueellisella ohjauskomitealla on valtuudet vahvistaa pysyvän sihteeristön säännöt erityisesti sihteeristön henkilöstön rekrytoinnin, työolojen ja maantieteellisesti tasapainoisen jakautumisen osalta. Nämä säännöt sisältävät luonteensa vuoksi ja alueellista ohjauskomiteaa koskevan kansainvälisen oikeuden nojalla seikkoja, joilla on katsottava olevan oikeusvaikutuksia.

Suunnitelluilla säädöksillä ei täydennetä eikä muuteta liikenneyhteisösopimuksen institutionaalisia rakenteita.